PATVIRTINTA

Klaipėdos lopšelio-darželio „Pušaitė“ direktoriaus 2018 m. rugsėjo 19 d.

įsakymu Nr. V-52

# KLAIPĖDOS LOPŠELIO-DARŽELIO „PUŠAITĖ“ KORUPCIJOS PREVENCIJOS 2018–2020 METŲ PROGRAMA

**I SKYRIUS BENDROSIOS NUOSTATOS**

* 1. Klaipėdos lopšelio-darželio „Pušaitė“ (toliau – Lopšelis-darželis) korupcijos ir prevencijos kontrolės programa (toliau – Programa) parengta vadovaujantis Lietuvos Respublikos korupcijos prevencijos įstatymu, Lietuvos Respublikos nacionaline kovos su korupcija 2015–2025 metų programa, patvirtinta Lietuvos Respublikos Seimo 2015 m. kovo 10 d. nutarimu Nr. IX-1537

„Dėl Lietuvos Respublikos nacionalinės kovos su korupcija 2015–2025 metų programos patvirtinimo“, Lietuvos Respublikos kovos su korupcija 2015–2025 metų programos įgyvendinimo 2015–2019 metų tarpinstituciniu veiklos planu, patvirtintu Lietuvos Respublikos Vyriausybės 2015

m. birželio 17 d. nutarimu Nr. 648 „Dėl Lietuvos Respublikos nacionalinės kovos su korupcija 2015–2025 metų programos įgyvendinimo 2015–2019 metų tarpinstitucinio veiklos plano patvirtinimo“, Lietuvos Respublikos specialiųjų tyrimų tarnybos direktoriaus 2014 m. birželio 5 d. įsakymu Nr. 2-185 „Dėl Savivaldybės korupcijos prevencijos programos rengimo rekomendacijų patvirtinimo“ ir kitais teisės aktais, reglamentuojančiais korupcijos prevencijos veiklą ir skirta korupcijos prevencijai ir korupcijos pasireiškimo galimybėms mažinti Lopšelyje-darželyje.

* 1. Programa skirta užtikrinti veiksmingą ir kryptingą korupcijos prevencijos kontrolę, korupcijos prevencijos politiką, viešą Lopšelio-darželio darbuotojų veiklą.
  2. Programos strateginės kryptys – korupcijos prevencija ir antikorupcinis švietimas.
  3. Programa grindžiama korupcijos prevencija, visuomenės ir Lopšelio-darželio darbuotojų antikorupciniu švietimu ir mokymu, siekiant kompleksiškai šalinti šio neigiamo socialinio reiškinio priežastis ir sąlygas.
  4. Programa įgyvendinama vadovaujantis Programos įgyvendinimo priemonių planu, kuriame numatytos prevencinės priemonės, skirtos išvengti socialinių, ekonominių grėsmių ir gerinti antikorupcinį Lopšelio-darželio bendruomenės narių švietimą.
  5. Korupcijos prevencija įgyvendinama vadovaujantis šiais principais:
     1. teisėtumo – laikantis Lietuvos Respublikos konstitucijos, įstatymų bei kitų teisės aktų reikalavimų;
     2. visuotinio privalomumo – korupcijos prevencijos subjektais gali būti visi asmenys;
     3. pastovumo – korupcijos prevencijos priemonių veiksmingumo užtikrinimas nuolat tikrinant ir peržiūrint korupcijos prevencijos priemonių įgyvendinimo rezultatus.

# II SKYRIUS

**VEIKLOS SITUACIJOS ANALIZĖ ANTIKORUPCINIU POŽIŪRIU**

* 1. Išskiriamos šios bendrosios korupcijos prielaidos: teisinės, institucinės ir visuomenės pilietiškumo.
  2. Lopšelio-darželio internetiniame tinklalapyje skelbiama supaprastintų viešųjų pirkimų taisyklės, finansinės ataskaitos. Lopšelio-darželio taryba dalyvauja biudžeto sudaryme, informuojama apie finansavimo šaltinius, jų paskirstymą ketvirčiais, teikia pasiūlymus apie galimus būdus trūkstamų lėšų sutaupymui.
  3. Lopšelio-darželio direktorius kasmet atsiskaito už finansinę veiklą Įstaigos tarybai ir Mokytojų tarybai.
  4. Lopšelio-darželio veiklos ataskaitos pateikiamos Mokytojų tarybai, Įstaigos tarybai ir Klaipėdos miesto savivaldybei.
  5. Lopšelyje-darželyje korupcijos pasireiškimas galimas šiose veiklos srityse:
     1. formuojant personalą;
     2. teikiant vaikų maitinimo paslaugas;
  6. organizuojant ir vykdant viešųjų pirkimų procedūras;
  7. priimant vaikus į ugdymo įstaigą.

# SKYRIUS

**PROGRAMOS TIKSLAI, UŽDAVINIAI IR VERTINIMO KRITERIJAI**

* 1. Programos strateginis tikslas – stiprinti korupcijos prevenciją, šalinti neigiamas sąlygas, skatinančias korupcijos atsiradimą.
  2. Tikslai:
     1. siekti sprendimų ir procedūrų skaidrumo, viešumo ir atskaitingumo Lopšelio-darželio bendruomenei bei šios dalyvavimo priimant sprendimus;
     2. užtikrinti racionalų prekių ir paslaugų pirkimą bei biudžeto lėšų panaudojimo tvarką;
     3. supažindinti Lopšelio-darželio bendruomenę su korupcijos keliamu pavojumi, didinti jos nepakantumą korupcijai;
     4. atlikti antikorupcinės situacijos vertinimą Lopšelyje-darželyje.
  3. Uždaviniai:
     1. šalinti prielaidas, sudarančias sąlygas korupcijai Lopšelyje-darželyje atsirasti;
     2. sukurti ir įgyvendinti veiksmingą ilgalaikių antikorupcinių priemonių sistemą, skatinančią plėtoti ryšius tarp Lopšelio-darželio administracijos, darbuotojų, šeimų, šalinti prielaidas pasinaudojant tarnybine padėtimi;
     3. viešai skelbti informaciją apie Programos priemonių vykdymą ir kitą su korupcijos prevencija susijusią informaciją;
     4. vykdyti antikorupcinį švietimą Lopšelyje-darželyje;
     5. fiksuoti pranešimus apie korupcinio pobūdžio nusikalstamas veikas;
     6. nustatyti veiklos sritis, kuriose yra didelė korupcijos pasireiškimo tikimybė;
     7. užtikrinti veiksmingą ir kryptingą ilgalaikių korupcijos prevencijos priemonių įgyvendinimą;
     8. antikorupciniu požiūriu vertinti Lopšelio-darželio įsakymus, sprendimus.

# SKYRIUS PROGRAMOS ĮGYVENDINIMAS

* 1. Programai įgyvendinti sudaromas Lopšelio-darželio 2018–2020 metų priemonių planas (1 priedas), kuriame numatomos korupcijos prevencijos priemonės, jų įgyvendinimo terminai, atsakingi vykdytojai.
  2. Programoje numatytas priemones įgyvendina Lopšelio-darželio direktorius ir programos įgyvendinimo priemonių plane nurodyti vykdytojai.
  3. Įgyvendinant Korupcijos prevencijos programos priemones, Lopšelio-darželio direktorius turi kontroliuoti, kaip bendruomenės nariai laikosi kovos su korupcija principų, kokių imasi veiksmų antikorupcinėms priemonėms įgyvendinti.
  4. Asmuo, įgaliotas vykdyti korupcijos prevenciją, pasibaigus pusmečiui apibendrina informaciją apie priemonių įgyvendinimą, pasiektus rezultatus ir duomenis pateikia Klaipėdos savivaldybės merui.

1. Asmuo, atsakingas už programos įgyvendinimą, kiekvienų metų III ketvirtį atlieka korupcijos pasireiškimo tikimybės nustatymą ir rezultatus teikia Klaipėdos savivaldybės merui.

# SKYRIUS BAIGIAMOSIOS NUOSTATOS

1. Ši Programa ir jos įgyvendinimo priemonių plano ataskaita skelbiama Lopšelio- darželio interneto tinklapyje [www.pusaite.lt](http://www.pusaite.lt);
2. Už šios Programos įgyvendinimą paskirti asmenys, nesilaikantys šioje Programoje nustatytų reikalavimų, atsako pagal galiojančius Lietuvos Respublikos teisės aktus.

PATVIRTINTA

Klaipėdos lopšelio-darželio „Pušaitė“ direktoriaus 2018 m. rugsėjo 19 d.

įsakymu Nr. V-52 1 priedas

# KLAIPĖDOS LOPŠELIO-DARŽELIO „PUŠAITĖ“ KORUPCIJOS PREVENCIJOS 2018–2020 METŲ PROGRAMOS ĮGYVENDINIMO PRIEMONIŲ PLANAS

|  |  |  |  |
| --- | --- | --- | --- |
| Eil  Nr. | Priemonės pavadinimas | Vykdymo terminas | Vykdytojai |
| 1. | Finansinių ataskaitų (paramos lėšų,  valstybės ir savivaldybės skirto biudžeto) už praėjusius metus viešas skelbimas įstaigos  internetiniame puslapyje, grupių  informaciniuose stenduose, bendruomenės susirinkimuose. | Sausis | I.Narvilienė, direktorė |
| 2. | Valstybės, savivaldybės skirtų biudžeto bei paramos lėšų sąmatų 2018–2020 m.  vykdymas. | 1 kartą per ketvirtį | L.Susekienė,  atsakinga už korupcijos prevenciją ir kontrolę |
| 3. | Informacijos apie laisvas vietas lopšelyje-  darželyje skelbimas įstaigos internetiniame puslapyje. | Nuolat | I.Narvilienė, direktorė |
| 4. | Viešųjų pirkimų vykdymas vadovaujantis Lietuvos Respublikos viešųjų pirkimų  įstatymu. | Nuolat | L.Petrauskienė  direktoriaus pavaduotoja |
| 5. | Gyventojų turto ir (ar) gautų pajamų deklaravimas. | 1 kartą per metus | I.Narvilienė, direktorė,  kiti administracijos darbuotojai |
| 6. | Vaikų priėmimo į lopšelį-darželį ir grupių komplektavimo vykdymas vadovaujantis  steigėjo nustatyta tvarka. | Nuolat | I.Narvilienė, direktorė |
| 7. | Paslaugų ugdytiniams teikimas vadovaujantis Klaipėdos pedagoginės  psichologinės tarnybos rekomendacijomis. | Nuolat | L.Susekienė,  atsakinga už korupcijos prevenciją ir kontrolę |
| 8. | Įstaigai priklausiančio turto apskaitos,  nuomos, panaudos procedūrų savalaikis atlikimas. | Lapkritis | L.Petrauskienė  direktoriaus pavaduotoja |
| 9. | Sprendimų, nustatančių mokesčių lengvatas ugdytiniams, vykdymas vadovaujantis  galiojančiais teisės aktais | Nuolat | I.Narvilienė, direktorė |
| 10. | Darbuotojų skatinimas darbe vadovautis profesinės etikos principais. | Nuolat | L.Susekienė,  atsakinga už korupcijos prevenciją ir kontrolę |